To ***Αγκίρε, η Mάστιγα του Θεού*** (πρωτότυπος τίτλος: *Aguirre, der Zorn Gottes*, αγγλικά: *Aguirre, the Wrath of God*) είναι δυτικό-γερμανική επική-ιστορική-δραματική ταινία του 1972, σε σενάριο, παραγωγή και σκηνοθεσία Βέρνερ Χέρτζογκ. Στην ταινία πρωταγωνιστεί ο Κλάους Κίνσκι. Τη μουσική ταινίας έγραψε το δυτικογερμανικό progressive/Krautrock συγκρότημα Popol Vuh. Η πλοκή της ταινίας αφορά την ιστορία και το ταξίδι του Ισπανού στρατιώτη Λόπε ντε Αγκίρε, ο οποίος οδηγεί ένα γκρουπ κατακτητών, στον ποταμό Αμαζόνιο και τη Νότια Αμερική, οι οποίοι ψάχνουν να βρουν την πόλη του χρυσού, την Ελ Ντοράντο. Η ταινία σήμερα θεωρείται καλτ. Γενικότερα, θεωρείται μία από τις σπουδαιότερες ταινίες του γερμανικού κινηματογράφου και όχι μόνο.

Μέσω μινιμαλισμού στην ιστορία και στους διαλόγους, η ταινία δημιουργεί μία θέαση στην τρέλα και την παράνοια, η οποία περιβάλλεται από την πλούσια και αχαλίνωτη έκταση της ζούγκλας του Αμαζονίου. Αν και το πρόσωπο στο οποίο περιστρέφεται η ταινία είναι υπαρκτό, ακόμα και ο ίδιος ο Χέρτζογκ, παραδέχτηκε αργότερα, ότι η ταινία του δεν έχει βασιστεί σε ιστορικό στοιχεία, αλλά πιο πολύ τα γεγονότα της είναι αποκύημα της φαντασίας. Ωστόσο, πολλά στοιχεία της ταινίας πάρθηκαν από τη ζωή του Γκάσπαρ ντε Καρβαχάλ, ο οποίος ήταν ένας από τους πρώτους που έκανε αποστολή στον Αμαζόνιο. Ο ντε Καρβαχάλ, δεν αναφέρεται ποτέ στην ταινία με κάποιον τρόπο. Επίσης, λέγεται ότι η αποστολή του, πήγε αλά δεν επέστρεψε ποτέ από το δάσος. 

Η συγκεκριμένη ταινία ήταν η πρώτη από τις συνολικά πέντε στις οποίες συνεργάστηκαν οι Κίνσκι και Χέρτζογκ. Για αυτήν την ταινία, είχαν αρκετές διαφωνίες για το πώς θα ήταν ο ρόλος, με τον θυμό του Κίνσκι, να παρενοχλεί το επιτελείο της ταινίας ακόμα και τους ντόπιους ανθρώπους, στην περιοχή που γυριζόταν η ταινία. Τα γυρίσματα της ταινίας έγιναν σε παραπόταμο του Περού, και κράτησαν περίπου 5 εβδομάδες. Το επιτελείο αναγκάστηκε να σκαρφαλώσει βουνά, να κόψει κλαδιά και, γενικότερα, αντιμετώπισε διάφορες αντιξοότητες. Η κριτική που δέχτηκε τη στιγμή της κυκλοφορίας της ήταν θετική, και έως και σήμερα θεωρείται μία από τις καλύτερες του σκηνοθέτη. Πολλοί κριτικοί, την έχουν χαρακτηρίσει ως αριστούργημα, ενώ το περιοδικό *Time*, τη συμπεριέλαβε ανάμεσα στις 100 Σπουδαιότερες Ταινίες όλων των εποχών. Τα οπτικά εφέ και το αφηγηματικό στυλ της ταινίας, επηρέασαν κατά πολύ, την πασίγνωστη ταινία του Φράνσις Φορντ Κόπολα, *Apocalypse Now* (1979).

Παραπομπές
----------

1. ↑  «Aguirre, der Zorn Gottes». *Filmverlag der Autoren*. Ανακτήθηκε στις 5 Αυγούστου 2017.
2. ↑  *Freebase Data Dumps*. Google.
3. ↑  Overbey, David. *Movies of the Seventies*, pg. 162. Edited by Ann Lloyd, Orbis Books, 1984. (ISBN 0-85613-640-9): The film was shot in English, but was primarily released in a German-dubbed version.
4. ↑  «Business Data for Aguirre, der Zorn Gottes». Internet Movie Database. Ανακτήθηκε στις 19 Μαρτίου 2007.
5. ↑  Augustin, Gerhard. «Florian Fricke Interview». Eurock. Αρχειοθετήθηκε από το πρωτότυπο στις 15 Οκτωβρίου 2007. Ανακτήθηκε στις 30 Οκτωβρίου 2007.
6. ↑  "The Top Cult Movies" Αρχειοθετήθηκε 2014-02-26 στο Wayback Machine. *Entertainment Weekly*.
7. ↑  Peary, Danny. *Cult Movies*, Delta Books, 1981. (ISBN 0-517-20185-2)
8. ↑  «The 100 Best Films Of World Cinema - Aguirre, the Wrath of God». Empire. Αρχειοθετήθηκε από το πρωτότυπο στις 3 Οκτωβρίου 2013. Ανακτήθηκε στις 18 Απριλίου 2013.
9. ↑  «Rolling Stone 100 Maverick Movies of the Last 100 Years». Filmsite.com. Ανακτήθηκε στις 28 Δεκεμβρίου 2007.
10. ↑  Knipfel, Jim. *Aguirre, the Wrath of God* DVD, Anchor Bay Entertainment, 2001, liner notes.
11. ↑  Herzog, Werner. *Herzog on Herzog*, edited by Paul Cronin, Faber & Faber, 2003. (ISBN 0-571-20708-1)
12. ↑  Peary, Gerald. «Francis Ford Coppola, Interview with Gerald Peary». Gerald Peary. Ανακτήθηκε στις 14 Μαρτίου 2007.

Εξωτερικοί σύνδεσμοι
--------------------

* *Aguirre, the Wrath of God* στο AllMovie
* *Αγκίρε, η Mάστιγα του Θεού*   στην IMDb
* *Αγκίρε, η Mάστιγα του Θεού* στο Rotten Tomatoes